Etiske retningslinjer for oppdrettere i NMK

Avl – Individet   
- Hvert enkelt individs helse har alltid rang over et hvert mål jeg har i min avl.

* Mine avlsdyr skal aldri avles på dersom dette vil medføre unødig lidelse eller risiko for dyret.

En hver drektighet medfører risiko for hunnens helse, og denne kommer man aldri utenom, men et dyr som anses å ha høyere risiko for komplikasjoner enn normalt skal ikke brukes i avl.

* Mine avlshunner får vokse seg ferdig før de settes i avl.   
  Jeg setter meg inn i mine linjer og deres historikk etter beste evne og anpasser alder og kondisjon for avl på bakgrunn av dette.
* Mine avlshunner får gjenvinne god kondisjon mellom hvert kull.
* Mine avlshanner får pauser mellom hver parring dersom de taper kondisjon av å gå med hunner.
* Mine unger får gå sammen med mor til de er minimum 4 uker og veier 300g.
* Ved tilfeller av mors død eller manglende evne til å ta vare på ungene vil jeg alltid forsøke å hjelpe disse.

Avl – arten

* Min avl skal fremme artens helse
  + Når jeg velger mine avlsdyr skal jeg alltid vurdere deres bidrag i artens utvikling.
  + Dyrenes totalhelse veier alltid tyngre enn rasetypiske trekk.
  + Jeg er bevist på at ekstremavl på visse rasetrekk kan medføre helseproblemer.

Salg av marsvin

* Jeg vil alltid forsøke å gi så ærlig og utfyllendeinformasjon om dyrene jeg selger som mulig.
* Ved salg av marsvin fra mitt oppdrett skal jeg alltid opplyse kjøper om alle de forhold jeg mener er relevant, herunder opplysninger om avstamning, eventuelle problemer gjennom dyrets levetid hos meg osv.
* Jeg svarer alltid ærlig på spørsmål fra kjøper.
* Jeg selger ikke marsvin til et liv uten artsfrender.
* Jeg bruker tid på mine marsvinkjøpere og påser at disse får informasjon om godt marsvinhold før dyrene forlater mitt hjem.

Smittespredning

* Som oppdretter er jeg bevist på helsen hos mine dyr, og ved mistanke om smittsom sykdom blant mine dyr vil alle dyr settes i karantene frem til mistanken er avvist eller dyrene behandlet og smittefaren over.
* Dersom tegn til smittsom sykdom oppstår på dyr fra mitt oppdrett kort tid etter at disse har forlatt oppdrettet vil de samme tiltak iverksettes.
* Ved anskaffelse av nye dyr til oppdrettet holdes disse i karantene av hensyn til smittefaren for min egen besetning.